APSTIPRINĀTS

ar Jēkabpils novada domes

14.04.2022. lēmumu Nr.289

(protokols Nr.8, 4.§)

**RAKSTISKĀS IZSOLES**

**par sabiedriskā transporta pieturvietu daļu ar tiesībām uzstādīt reklāmas stendu un izvietot reklāmu un pienākumu uzturēt pieturvietu nojumes Jēkabpils novada Jēkabpils pilsētā, nomas tiesību izsoles**

**NOTEIKUMI**

1. **Vispārīgie noteikumi**

1. Nomas tiesību izsoles noteikumi (turpmāk – izsoles noteikumi) nosaka kārtību, kādā tiek rīkota rakstiskā nomas tiesību pirmā izsole par Jēkabpils novada pašvaldības īpašumā esošo 46 sabiedriskā transporta pieturvietu daļu ar tiesībām uzstādīt reklāmas stendu un izvietot reklāmu un pienākumu uzturēt pieturvietu nojumes Jēkabpils novada Jēkabpils pilsētā (turpmāk – Nomas objekts, katra atsevišķi Nomas objekta daļa) un nosolītājam tiek piešķirtas nomas tiesības uz Nomas objektu.

2. Izsoles mērķis ir noteikt nomas objekta nomnieku, kurš piedāvā finansiāli izdevīgāko piedāvājumu nomas tiesības nodibināšanai.

3. Izsoles sludinājums tiek publicēts Jēkabpils novada pašvaldības mājas lapā www.jekabpils.lv.

4. Ņemot vērā valstī noteikto epidemioloģisko situāciju, ar izsoles noteikumiem un nomas līguma projektu var iepazīties Jēkabpils novada pašvaldības tīmekļvietnē https://www.jekabpils.lv/lv/nomas-tiesibu-izsole.

5. Nomas objekta iznomātājs ir Jēkabpils novada pašvaldība, reģistrācijas Nr.90000024205, adrese: Brīvības iela 120, Jēkabpils, LV-5201.

6. Izsoli organizē ar Jēkabpils novada domes 2022.gada 00.aprīļa lēmumu Nr.00 Par sabiedriskā transporta pieturvietu daļu nodošanu nomā reklāmas izvietošanai” izveidota izsoles komisija (turpmāk – Komisija).

7. Nomas objekts tiek iznomāts ar mērķi - uzturēt sabiedriskā transporta pieturvietas ar nojumēm Jēkabpils novada Jēkabpils pilsētā pienācīgā kārtībā un pieturvietās izvietot reklāmu.

1. **Izsoles veids, norises vieta un laiks**
2. Izsole ir atklāta un rakstiska, ar piedāvāto augstāko nomas maksu.
3. Piedāvājumu atvēršana notiek **2022.gada 27.aprīlī plkst.10.00** Jēkabpils novada pašvaldības iestādes “Jēkabpils novada Attīstības pārvalde” Rīgas ielā 150A, Jēkabpilī, Jēkabpils novadā, 1.stāvā, sēžu zālē.
4. Gadījumā, ja tiek rīkota atkārtota izsole, tad izsoles veidu, laiku, vietu, sākuma nomas maksu nosaka ar Jēkabpils novada pašvaldības lēmumu. Komisija nodrošina izsoles sludinājuma publicēšanu noteikumos noteiktajos avotos un ievērojot normatīvajos aktos noteiktos termiņus.
5. Izsole notiek latviešu valodā. Izsoles dalībniekiem, kuri nepārvalda latviešu valodu, jānodrošina savs pārstāvis, kas pārvalda latviešu valodu, vai jānodrošina sava pārstāvība izsolē ar tulka palīdzību. Par tulka piedalīšanos izsolē izsoles dalībniekam jāinformē izsoles vadītājs, norādot tulka vārdu, uzvārdu, personas kodu.
6. **Nomas objekts**
7. Nomas objektu veido 46 stiklotas metāla konstrukcijas - sabiedriskā transporta pieturvietu daļas Jēkabpils novada Jēkabpils pilsētā ar tiesībām par saviem līdzekļiem uzstādīt Nomas objektā reklāmas stendu un izvietot reklāmu un pienākumu uzturēt pieturvietu nojumes.
8. Visas pieturvietas tiek nodotas nomā kā viens objekts un atrodas Jēkabpils pilsētas teritorijā, saskaņā ar sabiedriskā transporta pieturvietu ar nojumēm Jēkabpils novada Jēkabpils pilsētā sarakstu, skat. 1.pielikumu pie Nomas līguma projekta.
9. Informācija par Nomas objektu un ar Nomas objektu var iepazīties, iepriekš sazinoties ar Jēkabpils novada Attīstības pārvaldes Infrastruktūras apsaimniekošanas nodaļas Saimniecības vadītāju Elitu Vaniņu, mob.t. 29611529 vai Jēkabpils novada Attīstības pārvaldes Teritorijas plānošanas un īpašumu pārvaldīšanas nodaļas nekustamā īpašuma speciālisti Vinetu Verečinsku, tālr. 65207410 vai mob.t. 26814985.
10. **Nomas īpašie nosacījumi**
11. Nomas līgums tiks slēgts uz 3 gadiem no līguma noslēgšanas dienas ar iespēju termiņu pagarināt. Nomas maksa par Nomas objektu jāmaksā saskaņā ar nomas līguma nosacījumiem.
12. Nomas līguma projekts noteikts 2.pielikumā.
13. Nomas objektā ir nepieciešami ieguldījumi.
14. Personai, kura iegūst nomas tiesības ir pienākums par saviem līdzekļiem uzturēt Nomas objektu pienācīgā kārtībā saskaņā ar tehnisko specifikāciju, skat.2.pielikumu pie Nomas līguma projekta.
15. Nomniekam ir tiesības Nomas objektā vai tā daļā – vienā pieturvietas pusē (pieturvietas kreisajā pusē), neaizsedzot skatu sabiedriskajam transportam un neradot draudus satiksmes drošībai, par saviem līdzekļiem uzstādīt reklāmas stendu un izvietot reklāmu (neattiecas uz priekšvēlēšanu aģitācijas materiāliem, kuru izvietošanu regulē atsevišķs likums).
16. Nomniekam ir pienākums pirms reklāmas stendu uzstādīšanas saņemt nepieciešamās atļaujas pašvaldībā, saskaņot reklāmas stenda izmērus, un pirms darbu uzsākšanas informēt par to Iznomātāju.
17. Nomnieks ir atbildīgs, lai izvietotā reklāma atbilstu Latvijas Republikā spēkā esošo normatīvo aktu prasībām. Nomnieks apņemas ievērot un izpildīt normatīvos aktus, kas attiecas uz reklāmas izvietošanu Nomas objektā.
18. Nomnieks ir atbildīgs par reklāmas saskaņošanu pie Jēkabpils novada Attīstības pārvaldes Teritorijas plānošanas un īpašumu pārvaldīšanas nodaļas vides dizaina speciālista, atbilstoši pašvaldības saistošajiem noteikumiem reklāma jomā.
19. Nomnieks par saviem līdzekļiem veic elektroenerģijas pievada izbūvi līdz Nomas objektam vai tā daļai, nepieciešamības gadījumā saņemot pašvaldībā attiecīgās atļaujas.
20. Iznomātājam ir tiesības reizi gadā bez maksas izvietot Nomas objekta daļā (1.pielikumā pie Nomas līguma projekta ar atzīmi “x”) savu informāciju vai reklāmu (ne lielāku par 1,80 kv.m. vienā Objekta daļā), kuras eksponēšanas laiks nav ilgāks kā no 20.maija līdz 1.septembrim, bez iepriekšējas rakstiskas Nomnieka informēšanas.
21. Ja Jēkabpils pilsētā notiek būvdarbi vai citi darbi, kuru laikā Nomas objekta daļas atrašanās konkrētā vietā var traucēt darbu norisi, iznomātājam ir tiesības, nedēļu iepriekš brīdinot Nomnieku, mainīt Nomas objekta daļas atrašanās vietu.
22. Iznomātājs atbild par Nomas objetka apkārtnes uzturēšanu un atkritumu izvešanu.
23. Nomniekam netiek piešķirta apbūves tiesība.
24. Nomniekam nav tiesību nodot Nomas objektu vai tā daļu apakšnomā trešajām personām, bez rakstiska saskaņojuma ar Jēkabpils novada pašvaldību.
25. Nomas līgumam beidzoties vai tā pirmstermiņa izbeigšanas gadījumā, nomnieka ir pienākums Nomas objektu atbrīvot no reklāmām un sakopt to atbilstoši sakārtotas vides prasībām.
26. **Izsoles pretendentu piedāvājumu iesniegšanas kārtība**
27. Par izsoles dalībnieku var būt jebkura persona, kura iesniedz pieteikumu šo noteikumu noteiktajā kārtībā un kura saskaņā ar spēkā esošajiem normatīvajiem aktiem var iegūt izsolāmās nomas tiesības (turpmāk – Pretendents).
28. Pieteikums dalībai izsolē jānosūta ierakstītā vēstulē pa pastu vai jāiesniedz personīgi Jēkabpils novada pašvaldības iestādē “Jēkabpils novada Attīstības pārvalde” Rīgas ielā 150A, Jēkabpilī, Jēkabpils novadā līdz 2022.gada 26.aprīlim (ieskaitot). Pieteikums jāiesniedz slēgtā aploksnē.
29. Uz aploksnes jānorāda, ka pieteikums tiek iesniegts rakstiskai izsolei, nomas objekts, nekustamais īpašums, nomas tiesību pretendents.
30. Pieteikumā, kura saturs noteikts Noteikumu 3.pielikumā, Pretendents norāda:
    1. fiziska persona – vārdu, uzvārdu, personas kodu, deklarētās dzīvesvietas adresi, juridiska persona, arī personālsabiedrība – nosaukumu (firmu), reģistrācijas numuru un juridisko adresi;
    2. nomas tiesību pretendenta pārstāvja vārdu, uzvārdu un personas kodu (ja ir);
    3. oficiālo elektronisko adresi, ja ir aktivizēts tās konts, vai elektroniskā pasta adresi;
    4. Nomas objekta piedāvāto gada nomas maksas apmēru bez pievienotās vērtības nodokļa;
    5. nomas tiesību pretendenta piekrišanu, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.
    6. apliecinājumu, ka:
       1. ir iepazinies un ir zināms Nomas objekta esošais stāvoklis un tas, kāds tas būs pēc būvniecības pabeigšanas, un piekrīt to nomāt saskaņā ar normatīvo aktu, nomas līguma un šo Noteikumu noteiktajām prasībām;
       2. Pretendentam uz pieteikuma iesniegšanas dienu nav neizpildītu maksājumu saistību par līgumiem un/vai nav tiesvedība civillietā ar Jēkabpils novada pašvaldību, vai tās iestādi (struktūrvienību), vai Jēkabpils novada domes dibinātu kapitālsabiedrību, tai skaitā, Pretendents apliecina, ka tas nav atzīstams par nelabticīgu nomnieku, ievērojot Noteikumos noteiktos kritērijus;
       3. Pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, kas lielāki par 150 euro, tostarp nav nekustamā īpašuma nodokļu parādu;
       4. piekrīt vai nepiekrīt personas datu apstrādei atbilstoši EIROPAS PARLAMENTA UN PADOMES REGULAI (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) iesniegtās informācijas pārbaudei;*Vispārīgā datu aizsardzības regula pieejama šeit:* [*https://eur-lex.europa.eu/legal-content/LV/TXT/?uri=CELEX%3A32016R0679*](https://eur-lex.europa.eu/legal-content/LV/TXT/?uri=CELEX%3A32016R0679)*)*
       5. uz to neattiecas Starptautisko un Latvijas Republikas nacionālo sankciju likumā noteiktie ierobežojumi;
31. Pieteikumam Pretendents pievieno:
    1. dalības maksas iemaksas apliecinošu dokumentu (internetbankas maksājuma dokumentam jābūt ar bankas references numuru);
    2. drošības naudas iemaksu apliecinošu dokumentu (internetbankas maksājuma dokumentam jābūt ar bankas references numuru);
    3. Ja Pretendents ir reģistrēts ārvalstīs, tad attiecīgās valsts kompetentas institūcijas pilnu izziņu par Pretendenta amatpersonu pārstāvības tiesībām;
    4. pilnvaru pārstāvēt Pretendentu izsolē, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā;
32. Pirms pieteikuma par piedalīšanos izsolē iesniegšanas, Pretendents iemaksā kādā no Jēkabpils novada pašvaldības kontiem:

|  |  |
| --- | --- |
| **AS „SEB banka”**  Kods: UNLALV2X  Konts: LV87UNLA0009013130793 | **AS „Swedbank”**  Kods: HABALV22  Konts: LV75HABA0001401057077 |
| **AS „Citadele banka”**  Kods: PARXLV22  Konts: LV29PARX0001051430001 | **AS „Luminor Bank”**  Kods: RIKOLV2X  Konts: LV22RIKO0002013192223 |

* 1. dalības maksu EUR 20,00 *(divdesmit eiro un 00 centi)* apmērā (maksājuma uzdevumā norāda šādu informāciju: dalības maksa sabiedriskā transporta pieturvietu daļu, Jēkabpils, Jēkabpils novadā nomas tiesību izsolei)
  2. drošības naudu EUR 50,00 *(piecdesmit eiro un 00 centi)* apmērā (maksājuma uzdevumā norāda šādu informāciju: drošības nauda sabiedriskā transporta pieturvietu daļu, Jēkabpils, Jēkabpils novadā nomas tiesību izsolei).

1. Izsolei iemaksātā drošības nauda, slēdzot Nomas līgumu, tiek izmantota līguma saistību nodrošināšanai.
2. Pirmspēdējās augstākās gada nomas maksas solītājam drošības naudu atmaksā pēc Nomas tiesību izsoles rezultātu apstiprināšanas un Nomas līguma noslēgšanas, ja Nomas līgumu noslēdz Pretendents, kurš ir nosolījis visaugstāko cenu.
3. Pretendentiem, kuri nav nosolījuši Nomas objektu vai ir izslēgti kandidātu atlasē, tiek atmaksāta drošības nauda. Drošības nauda netiek atmaksāta noteikumos noteiktajos gadījumos. Drošības nauda Pretendentiem tiek atmaksāta 10 darba dienu laikā pēc tam, kad saņemts iesniegums drošības naudas atmaksai.
4. Drošības nauda Pretendentam netiek atmaksāta, ja:
   1. Pretendents ir sniedzis nepatiesas ziņas un tādēļ netiek iekļauts izsoles dalībnieku sarakstā vai tiek no tā izslēgts;
   2. izsoles dalībnieks neparakstās par savu pēdējo nosolīto nomas maksu;
   3. Nosolītājs neparaksta Nomas līgumu;
   4. Pretendents ir veicis darbības, kas bijušas par pamatu atzīt izsoli par spēkā neesošu;
   5. citos šajos noteikumos noteiktajos gadījumos.
5. Iesniegtais pieteikums un pielikumi Pretendentam netiek atgriezti.
6. Dokumenti iesniedzami latviešu valodā. Ja dokuments nav latviešu valodā, tam pievieno notariāli apliecinātu tulkojumu latviešu valodā.
7. Iesniegtajiem dokumentiem jābūt noformētiem atbilstoši Dokumentu juridiskā spēka likumam, Ministru kabineta 2018.gada 4.septembra noteikumiem Nr. 558 „Dokumentu izstrādāšanas un noformēšanas kārtība”, šo noteikumu un citu normatīvo aktu prasībām.
8. Ar pieteikuma iesniegšanu ir uzskatāms, ka Pretendents:
   1. piekrīt izsoles noteikumiem un Nomas līguma nosacījumiem;
   2. piekrīt iznomātāja un Komisijas veiktajai personas datu apstrādei Nomas līguma noslēgšanas mērķim un iesniegtās informācijas atbilstības pārbaudei;
   3. piekrīt, ka Komisija saziņai ar Pretendentu izmantos Pretendenta pieteikumā norādīto elektroniskā pasta adresi bez droša elektroniskā paraksta.
9. Par nelabticīgu nomnieku noteikumu izpratnē atzīstams:
   1. nomas tiesību pretendents pēdējā gada laikā no pieteikuma iesniegšanas nav labticīgi pildījis ar iznomātāju noslēgtajā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu;
   2. iznomātājam zināmi publiskas personas nekustamā īpašuma uzturēšanai nepieciešamo pakalpojumu maksājumu parādi;
   3. nomas tiesību pretendentam ir jebkādas citas būtiskas neizpildītas līgumsaistības pret iznomātāju.

**VI. Piedāvājumu reģistrēšanas kārtība**

1. Komisija reģistrē saņemtos pieteikumus to saņemšanas secībā, norāda saņemšanas datumu un laiku, kā arī nomas tiesību pretendentu. Pieteikumu glabā slēgtā aploksnē līdz izsoles sākumam. Komisija neatbild par pieteikumiem, kas nav noformēti saskaņā ar šo noteikumu V.nodaļu.
2. Nomas tiesību pretendents drīkst piedalīties rakstiskā izsolē, ja pieteikums iesniegts publikācijā norādītajā termiņā. Ja dokumenti tiek nosūtīti pa pastu, nosūtīšanas datumam, ko apliecina pasta zīmogs, jābūt ne vēlākam kā sludinājuma par Nomas objekta norādītajam pretendentu pieteikšanās termiņa datumam.
3. Ziņas par izsoles pretendentiem un to skaitu netiek izpaustas līdz pat izsoles sākumam. Par ziņu neizpaušanu atbildīga ir Komisija.

**VII.Nomas objekta nosacītā nomas maksa**

1. Nosacītā nomas maksa, saskaņā ar nomas maksas aprēķinu ir 468,12 euro gadā, skat. 1.pielikumu.
2. Noma ir ar pievienotās vērtības nodokli apliekams darījums.

**VIII. Izsoles norise**

1. Izsoli vada un kārtību izsoles laikā nodrošina Komisijas priekšsēdētājs vai tā prombūtnes laikā Komisijas priekšsēdētāja vietnieks, bet izsoles gaitu protokolē Komisijas sekretārs.
2. Pieteikumus atver iesniegšanas secībā.
3. Ja pieteikumā nav iekļauta šo noteikumu V..nodaļā minētā informācija vai nomas pieteikumā piedāvātais nomas maksas apmērs ir mazāks par nomas objekta nosacīto nomas maksas apmēru, Komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata.
4. Komisijas priekšsēdētājs vai viņa vietnieks pēc pieteikumu atvēršanas nosauc nomas tiesību pretendentu, pieteikuma iesniegšanas datumu un laiku, kā arī nomas tiesību pretendenta piedāvāto nomas maksas apmēru un parakstās uz pieteikuma. Nomas pieteikumu atvēršanu protokolē. Mutiskie piedāvājumi rakstiskā izsolē ir aizliegti.
5. Ja nepieciešams papildus laiks, lai izvērtētu pieteikumu atbilstību publicētajiem iznomāšanas nosacījumiem, pēc pieteikumu atvēršanas paziņo laiku un vietu, kad tiks paziņoti rakstiskās izsoles rezultāti. Ja papildus izvērtējums nav nepieciešams, pēc visu pieteikumu atvēršanas paziņo, ka rakstiskā izsole pabeigta, kā arī nosauc visaugstāko nomas maksu un nomas tiesību pretendentu, kas to nosolījis un ieguvis tiesības slēgt nomas līgumu (turpmāk – Nosolītājs). Rakstiskās izsoles rezultātu paziņošanu protokolē.
6. Ja uz Nomas objekta rakstisko izsoli ir pieteicies tikai viens nomas tiesību pretendents, izsoli atzīst par notikušu. Nomas tiesības iegūst šis vienīgais nomas tiesību izsoles pretendents ar kuru slēdz nomas līgumu par piedāvāto nomas maksas apmēru, kas nav zemāka par izsoles sākumcenu.
7. Pretendentiem, kuri nosolīja vienādu augstāko cenu, rakstiski tiek lūgts izteikt savu piedāvājumu par iespējami augstāko nomas maksu, nosakot piedāvājumu iesniegšanas un atvēršanas datumu, laiku, vietu un kārtību vai turpina izsoli, pieņemot rakstiskus piedāvājumus no nomas pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu.
8. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar šo noteikumu 56. punktu, Komisija pieteikumu iesniegšanas secībā rakstiski piedāvā minētajiem pretendentiem slēgt nomas līgumu atbilstoši to nosolītajai nomas maksai.
9. Komisija ir tiesīga pārbaudīt izsoles pretendentu sniegtās ziņas.
10. Ja sludinājumā par Nomas objektu noteiktajā termiņā nav iesniegts neviens pieteikums, Komisija var pagarināt pieteikumu iesniegšanas termiņu, pārējos izsoles nosacījumus atstājot negrozītus.
11. Izsoles rezultātus apstiprina Jēkabpils novada dome. Izsoles rezultāti tiek publicēti Jēkabpils novada pašvaldības mājas lapā [www.jekabpils.lv](http://www.jekabpils.lv)
12. Izsolāmo nomas tiesību Nosolītājs iegūst tiesības slēgt Nomas līgumu ar Iznomātāju pēc Jēkabpils novada domes lēmuma pieņemšanas par izsoles rezultātu apstiprināšanu.

77. Jēkabpils novada pašvaldības Jēkabpils novada Attīstības pārvaldes Teritorijas plānošanas un īpašumu pārvaldīšanas nodaļas nekustamā īpašuma speciālists, pēc izsoles rezultātu apstiprināšanas Nosolītājam nosūta Nomas līguma projektu parakstīšanai.

**IX. Nomas līguma noslēgšanas kārtība**

78. Nosolītājs 10 (desmit) darba dienu laikā no Nomas līguma projekta nosūtīšanas dienas paraksta Nomas līgumu, vai rakstiski paziņo par atteikumu slēgt Nomas līgumu.

79. Ja Nosolītājs neparaksta Nomas līgumu noteiktajā termiņā un neiesniedz attiecīgu atteikumu ir uzskatāms, ka Nosolītājs ir atteicies no Nomas līguma slēgšanas. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.

80. Gadījumā, ja Nosolītājs no Nomas līguma slēgšanas atsakās, tad nomas tiesības tiek piedāvātas iegūt izsoles dalībniekam, kurš piedāvāja nākamo augstāko gada nomas maksu. Iznomātājs 10 darbdienu laikā pēc minētā piedāvājuma nosūtīšanas publicē vai nodrošina attiecīgās informācijas publicēšanu Jēkabpils novada pašvaldības mājas lapā www.jekabpils.lv.

81. Izsoles dalībnieks, kurš piedāvājis nākamo augstāko gada nomas maksu un kurš stājies Nosolītāja vietā un piekrīt parakstīt Nomas līgumu par paša nosolīto augstāko gada nomas maksu, 10 (desmit) darba dienu laikā no Nomas līguma projekta nosūtīšanas dienas paraksta Nomas līgumu vai rakstiski paziņo par atteikumu slēgt Nomas līgumu. Ja Izsoles dalībnieks, kurš piedāvājis nākamo augstāko gada zemes nomas maksu un kurš stājies Nosolītāja vietā neparaksta Nomas līgumu noteiktajā termiņā vai rakstiski nepaziņo par atteikumu slēgt Nomas līgumu ar iznomātāju, ir uzskatāms, ka pretendents no Nomas līguma slēgšanas ir atteicies, un rīkojama jauna zemes nomas tiesību izsole. Šādā gadījumā netiek atgriezta iemaksātā drošības nauda un viņš zaudē izsolāmo mantu saskaņā ar noteikumos noteiktajiem nosacījumiem.

82. Nosolītājs Nomas objekta nodošanas – pieņemšanas aktu paraksta Nomas līgumā noteiktajā kārtībā.

83. Neatmaksātā drošības nauda tiek ieskaitīta Jēkabpils novada pašvaldības budžetā

**X. Nenotikusi izsole, spēkā neesoša izsole un atkārtota izsole**

84. Izsole tiks atzīta par nenotikušu:

84.1. ja neviens izsoles pretendents nav iesniedzis pieteikumu;

84.2. ja izsolē piesakās vairāki Pretendenti un neviens Pretendents nepārsola izsoles sākumcenu;

84.3. ja neviens no izsoles dalībniekiem, kuri ieguvuši tiesības slēgt nomas līgumu, atbilstoši noteiktajai kārtībai neparaksta nomas līgumu;

84.4.ja tiek konstatēts, ka bijusi noruna kādu atturēt no piedalīšanās izsolē vai ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;

84.5. ja nomas tiesības iegūst persona, kurai nav bijušas tiesības piedalīties izsolē.

1. Izsole tiek atzīta par spēkā neesošu un tiek rīkota atkārtota izsole:
   1. ja izsole tikusi izziņota, neievērojot izsoles noteikumus;
   2. ja tiek atzīts, ka kāda dalībnieka piedalīšanās izsolē noraidīta nepamatoti vai neatbilstoši noraidīts kāds pārsolījums;
   3. ja izsolē starp dalībniekiem konstatēta vienošanās, kas ietekmējusi izsoles rezultātus vai gaitu;
   4. ja izsolāmo mantu iegūst persona, kurai nav bijušas tiesības piedalīties izsolē;
2. Atkārtota izsole tiek rīkota Noteikumu noteiktajā kārtībā.
3. **Izsoles komisijas tiesības un pienākumi**
4. Komisija ir atbildīga par izsoles norisi un ar to saistīto lēmumu pieņemšanu.
5. Komisijas darbu vada tās priekšsēdētājs, bet viņa prombūtnes laikā komisijas priekšsēdētāja vietnieks.
6. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes, nodrošina izsoles norisi atbilstoši normatīvo aktu prasībām.
7. Izsoles norises dokumentēšanu nodrošina Komisijas sekretārs. Komisijas sekretārs ir komisijas loceklis.
8. Komisijai ir šādi pienākumi:
   1. nodrošināt izsoles norisi;
   2. nodrošināt izsoles dokumentu sagatavošanu, izsoles gaitas protokolēšanu;
   3. izvērtēt Pretendentu iesniegtos pieteikumus saskaņā ar normatīvo aktu un noteikumu prasībām;
   4. sniegt atbildes uz jautājumiem par izsoli;
   5. nodrošināt normatīvajos aktos noteiktās informācijas publicēšanu;
   6. veikt citas darbības, kas noteiktas normatīvajos aktos.
9. Pirms Pretendentu vērtēšanas Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā, vai ka viņi ir saistīti ar tiem.
10. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.
11. Komisija pieņem lēmumus ar vienkāršu klātesošo balsu vairākumu. Ja Komisijas locekļu balsis sadalās vienādi, izšķirošā ir Komisijas priekšsēdētāja balss.
12. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli var fiksēt sēdes protokolā un viņš šādā gadījumā nav atbildīgs par Komisijas pieņemto lēmumu.
13. Izsoles noslēguma protokolā norāda vismaz šādu informāciju:
    1. Iznomātāja rekvizīti, izsoles veids, nomas tiesību priekšmets;
    2. datums, kad publicēts sludinājums par izsoli;
    3. izsoles Komisijas sastāvs un tās izveidošanas pamatojums;
    4. pretendentiem izvirzītās prasības;
    5. izsoles sākumcena;
    6. pieteikumu iesniegšanas termiņš un mutiskās izsoles vieta, datums un laiks;
    7. pieteikumus iesniegušo pretendentu vārds, uzvārds vai nosaukums, un citi šo personu identificējošie dati;
    8. solīšanas gaitu;
    9. tā Pretendenta nosaukums, ar kuru nolemts slēgt nomas līgumu, nomas maksas apmērs un līguma darbības termiņš;
    10. pamatojums lēmumam par Pretendenta izslēgšanu no dalības izsolē;
    11. lēmuma pamatojums, ja iznomātājs pieņēmis lēmumu pārtraukt izsoli;
    12. cita informācija, kas noteikta šajos noteikumos, normatīvajos aktos.
14. Komisija nodrošina, ka izsoles noslēguma protokols ir pieejams pretendentiem 3 (trīs) darba dienu laikā no Jēkabpils novada domes lēmuma pieņemšanas par izsoles rezultātu apstiprināšanu.
15. **Sūdzību izskatīšana**
16. Sūdzības par izsoles norisi, tajā skaitā par Komisijas rīcību izskata Jēkabpils novada domes priekšsēdētājs, bet viņa prombūtnes laikā priekšsēdētāja vietnieks.

Pielikums: 1. Nomas maksas aprēķins uz 1 lp.

2. Nomas līgums uz 6 lp.

3. Pieteikums dalībai rakstiskā izsolē uz 2 lp.

Jēkabpils novada domes priekšsēdētājs R.Ragainis

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**